
Narva Linnavalitsuse Linnavara- ja Majandusameti
bilansis kajastatud Narva linna osaluste valitsussektorisse

kuuluvates sihtasutustes ja mittetulundusühingutes 

üleandmine Narva Linna Arenduse ja Ökonoomika Ameti bilanssi

1. ASJAOLUD JA MENETLUSE KÄIK 
Narva linna 2006. aasta konsolideeritud majandusaasta aruande auditeerimisel juhtisid audiitorid tähelepanu asjaolule, et vastavalt avaliku sektori üksuste jagunemisele valitsussektori üksusteks ja avaliku sektori üksusteks on otstarbekas kehtestada jaotus Narva linna osaluste kajastamiseks ametiasutuste bilansis. 
Vastavalt Narva Linnavalitsuse 28.12.2007.a määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis“ § 1 sätestatule tegi Narva Linnavalitsus Narva Linnavalitsuse Linnavara- ja Majandusametile ülesandeks kajastada oma asutuse bilansis Narva linna osalused valitsussektorisse kuuluvates sihtasutustes ja mittetulundusühingutes (tehingupartneri koodi neljas number on 3). 
Narva linna 2007. aasta konsolideerimisgrupi majandusaasta aruande auditeerimisel soovitasid audiitorid muuta kehtivat korda Narva linna osaluste kajastamisel, nimelt kajastada kõik linna osalused ning viia läbi konsolideerimine ühes struktuuriüksuses. Narva Linnavalitsuse 26.06.2008.a määrusega nr 855 «Narva Linnavalitsuse 28.12.2007 määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis” muutmine» tehti Narva Linna Arenduse ja Ökonoomika Ametile ülesandeks kajastada oma asutuse bilansis Narva linna osalused valitsussektorisse kuuluvates sihtasutustes ja mittetulundusühingutes (tehingupartneri koodi neljas number on 3) ning viia läbi vastavad konsolideerimise protseduurid. 

Narva Linnavalitsuse Linnavara- ja Majandusameti bilansis on kajastatud Narva linna osalused kahes valitsussektorisse kuuluvas sihtasutuses ja mittetulundusühingus järgmiselt:

	Tehingupartnerikood


	Sihtasutuse nimetus
	Osalus (eek.-)

	185301

	Narva Linnaelamu SA
	     186 153,00 

	185304


	Narva Haigla SA
	42 360 318,98 

	Kokku:


	42 546 471,98


Tulenevalt ülaltoodust on Narva Linnavalitsuse 26.06.2008.a määrusega nr 855 «Narva Linnavalitsuse 28.12.2007 määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis” muutmine» muudetud Narva Linnavalitsuse 28.12.2007.a määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis“ täitmiseks vajalik anda Narva Linnavalitsuse Linnavara- ja Majandusameti bilansis kajastatud Narva linna osalused valitsussektorisse kuuluvates sihtasutustes ja mittetulundusühingutes üle Narva Linna Arenduse ja Ökonoomika Ametile. 
2. ÕIGUSLIKUD JÄRELDUSED 
Antud korralduse puhul on tegemist internse aktiga, mis on esmajärjekorras suunatud haldusele enesele ning siduv haldusorganile. Tegemist on mitte kohaliku elu küsimuse lahendamisega Kohaliku omavalitsuse korralduse seaduse mõttes, vaid haldusorganisatsioonisisese küsimusega, mille suhtes ei kohaldu Haldusmenetluse seaduse nõuded. Haldusesisese akti normid omandavad faktilise välismõju nende kohaldamise tulemusena.
Kohaliku omavalitsuse korralduse seaduse § 22 lõike 1 punkt 1 lahendab sisepädevusküsimuse, sätestades, et valla- või linnavara valitsemise korra kehtestamine kuulub volikogu ainupädevusse. Narva Linnavolikogu 21.06.2005.a määruse nr 20/57 „Linnavara eeskiri“ punkti 24 kohaselt otsuse linnavara üleandmise kohta ühelt struktuuriüksuselt või linna ametiasutuselt teisele võtab vastu linnavalitsus.
Narva Linnavalitsuse 26.06.2008.a määrusega nr 855 «Narva Linnavalitsuse 28.12.2007 määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis” muutmine» muudetud Narva Linnavalitsuse 28.12.2007.a määruse nr 1961 „Narva linna osaluste valitsussektori üksustes ja avaliku sektori üksustes kajastamisest ametiasutuste bilansis“ § 1 kohaselt Narva Linna Arenduse ja Ökonoomika Amet on kohustatud kajastama oma asutuse bilansis Narva linna osalused valitsussektorisse kuuluvates sihtasutustes ja mittetulundusühingutes (tehingupartneri koodi neljas number on 3) ning viima läbi vastavad konsolideerimise protseduurid. 
3. OTSUS

3.1.    Narva Linna Arenduse ja Ökonoomika Ametil võtta Narva Linnavalitsuse Linnavara- ja Majandusametilt üle ning kajastada oma asutuse bilansis Narva linna osalused valitsussektorisse kuuluvates sihtasutustes järgmiselt:
	Tehingupartnerikood


	Sihtasutuse nimetus
	Osalus (eek.-)

	185301

	Narva Linnaelamu SA
	     186 153,00 

	185304


	Narva Haigla SA
	42 360 318,98 

	Kokku:


	42 546 471,98


4. RAKENDUSSÄTTED 

4.1. Korraldus jõustub seaduses sätestatud korras.
Tarmo Tammiste 
                                               Ants Liimets

Linnapea                                                                    Linnasekretär                                       


